О Б Р А З Л О Ж Е Њ Е

1. УСТАВНИ ОСНОВ

Уставни основ за доношење овог закона садржан је у одредбама члана 97. став 1. тач. 6. и 15. Устава Републике Србије, којим је, између осталог, прописано да Република Србија уређује и обезбеђује јединствено тржиште, правни положај привредних субјеката, систем обављања појединих привредних и других делатности, монетарни, банкарски и девизни систем и финансирање остваривања права и дужности Републике Србије утврђених Уставом и законом.

1. РАЗЛОЗИ ЗА ДОНОШЕЊЕ ЗАКОНА

*Проблеми које закон треба да реши, односно циљеви који се законом постижу*

Важећи Закон о роковима измирења новчаних обавеза у комерцијалним трансакцијама („Службени гласник РС”, бр. 119/12, 68/15 и 113/17 – у даљем тексту: Закон), прописује обавезу за повериоце да региструју издате фактуре у централном регистру фактура **и плаћање истих дужник врши само у случају ако је та фактура исправно регистрована, односно ако одговара испостављеној фактури, или другом захтеву за исплату.**

**Предложеним изменама и допунама Закона уводи се могућност (**по успостављању техничко-технолошких услова), а почев од 1. јула 2021. године и **обавеза повериоца да фактуре и друге захтеве за исплату, поверилац доставља дужнику у електронском облику кроз систем електронске фактуре који ће успоставити и водити Министарство финансија.**

Другим речима, након успостављања техничко-технолошких услова за достављање електронских фактура и других захтева за исплату путем система електронских фактура повериоци могу или регистровати фактуру у централни регистар фактура или регистровати електронску фактуру у систему електронских фактура.

**Даном регистровања електронске фактуре и другог захтева за исплату у електронском облику у наведеном регистру сматраће се да је иста достављена дужнику. Предложене измене и допуне односе се на** достављање и регистровање електронских фактура и других захтева за исплату у електронском облику, издатих од стране поверилаца у комерцијалним трансакцијама између јавног сектора и привредних субјеката, односно између субјеката јавног сектора, у којима су субјекти јавног сектора дужници.

Прописивање обавезе издавања електронске фактуре и другог захтева за исплату у електронском облику, представља даљи корак који Влада предузима у циљу реализације процеса дигитализације у Републици Србији и праћењу европских и светских трендова у пословању, који су започети доношењем прописа којима се регулише електронско пословање.

Спровођењем напред наведених мера електронског пословања, смањује се административни терет пословања, доприноси се транспарентности рада како државе, тако и привреде, и смањују могућности за арбитрерност, корупцију и нерегистроване трансакције, што је такође од значаја за сузбијање сиве економије у складу са Националним програмом за сузбијање сиве економије односно Акционим планом за спровођење Националног програма за сузбијање сиве економије за период 2019−2020. године.

Користи од увођења електронске фактуре подразумевају и: побољшану контролу књижења у рачуноводственим системима, јер се могућност људске грешке знатно смањује, скраћење времена потребног за обраду фактура, поједностављење архивирања, као и постојање аутоматског извештаја о достави електронске фактуре. Ово последње је нарочито значајно јер спречава могућност неплаћања фактуре изговором да иста није примљена.

Такође, имајући у виду да се пословне трансакције евидентирају без одлагања, органи управљања добијају бољу основу за доношење одлука.

Са друге стране, постоји велики потенцијал за уштеду трошкова. обзиром да се омогућава правним лицима да смање радно време запослених посвећено рачуноводственим питањима − уместо да ручно књижи сваки документ, рачуновођа је у овом случају фокусиран на контролу технологије да би се обезбедила тачност аутоматског књижења докумената.

Искуство показује да имплементацијом ових нових решења правна лица могу да уштеде значајно време које запослени троше на издавање одлазних фактура. Уштеде се углавном односе на штампање, ковертирање и слање фактура.

*Разматрање могућности да се проблеми реше и без доношења закона*

Прописивање могућности, односно обавезе повериоцима за регистровање електронске фактуре и другог захтева за исплату у електронском облику, у наведеним **комерцијалним трансакцијама, када се сматра да су исте достављене дужницима, затим успостављање и вођење система електронских фактура у Министарству финансија, као и прописивање казнених одредаба у случају непоштовања тих законских одредби, једино** је могуће учинити у форми измена и допуна Закона, због чега је доношење Закона о изменама и допунама Закона о роковима измирења новчаних обавеза у комерцијалним трансакцијама, најбољи начин за постизање наведених решења и поменутих циљева.

1. ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА

Чланом 1. Предлога закона, као предмет уређења Закона уводи се и регистровање и достављање електронских фактура и других захтева за исплату у електронском облику, у систему електронских фактура, као и евидентирање тих фактура и других захтева за исплату у електронском облику у централном регистру фактура, издатих од стране поверилаца у комерцијалним трансакцијама између јавног сектора и привредних субјеката, односно између субјеката јавног сектора, у којима су субјекти јавног сектора дужници.

Чланом 2. Предлога закона у **члану 2. мења се тачка 4) Закона тако да се на другачији начин дефинише** новчана обавеза као износ уговорене накнаде за испоруку добара, односно пружање услуга наведен у уговору, фактури или другом одговарајућем захтеву за исплату, односно у електронској фактури или другом одговарајућем захтеву за исплату у електронском облику, укључујући директне трошкове набавке.

Додаје се тачка 6а) којом се, у смислу Закона дефинише електронска фактура као фактура, привремена и окончана ситуација, или други одговарајући захтев за исплату, састављена као електронски запис, која треба да садржи потпис или другу идентификациону ознаку одговорног лица, односно лица овлашћеног за издавање те фактуре, односно електронски потпис у складу са законом.

Додају се тач. 10) и 11) којима се дефинише систем електронских фактура као систем (база података) који успоставља и води Министарство финансија, у којем се региструју електронске фактуре и преко којег се од стране поверилаца у комерцијалним трансакцијама између јавног сектора и привредних субјеката, односно између субјеката јавног сектора, у којима су субјекти јавног сектора дужници, достављају дужницима електронске фактуре, као и то да ће се у централном регистру фактура који успоставља и води Министарство финансија – Управа за трезор, евидентирати електронске фактуре издате од стране поверилаца у комерцијалним трансакцијама између јавног сектора и привредних субјеката, односно између субјеката јавног сектора, у којима су субјекти јавног сектора дужници, по успостављању техничко-технолошких услова, а обавезно од 1. јула 2021. године, на основу података добијених из система електронских фактура.

У члану 3. Предлога закона, у члану 3. став 3. Закона, којим се дефинише почетак рока за измирење новчаних обавеза, додаје се тачка 4) којом се одређује време од када почиње да тече рок за измирење новчаних обавеза у комерцијалним трансакцијама између јавног сектора и привредних субјеката, односно између субјеката јавног сектора, у којима су субјекти јавног сектора дужници, односно од дана регистровања електронске фактуре у систему електронских фактура, када се сматра да је дужник примио електронску фактуру, од стране повериоца који је испунио своју уговорену обавезу.

У истом члану додат је нови став 4. у којем се каже да ако је достава електронске фактуре извршена на дан у коме субјекат јавног сектора не ради, електронска фактура се сматра достављеном првог наредног радног дана.

У члану 4. Предлога закона додају се нови чл. 4в и 4г којима се у новом члану 4в прописује обавеза за повериоце да издате фактуре и друге захтеве за исплату, у комерцијалним трансакцијама у којима су субјекти јавног сектора дужници, достављају и региструју у систему електронских фактура (став 1), и да се даном регистровања електронских фактура сматра да су исте достављене дужнику (став 2). Такође се уређује начин евидентирања наведене електронске фактуре и другог захтева за исплату у електронском облику (став 3) и прописује се овлашћење министру финансија да ближе уреди начин и поступак регистровања и евидентирања, као и достављање, прослеђивање и формат електронских фактура (тачка 4).

У новом члану 4г Предлога закона прописује се да дужници врше проверу достављених електронских фактура приступом систему електронских фактура, да у року од осам дана потврђују прихватање односно одбијају електронску фактуру, да уколико дужник не прихвати нити одбије електронску фактуру, та електронска фактура се по истеку наведеног рока сматра прихваћеном, да дужници измирују новчане обавезе по електронским фактурама, само ако су оне регистроване и достављене преко система електронских фактура, као и да министар надлежан за послове финансија ближе уређује начин, поступак и друга питања у вези са прихватањем и одбијањем електронских фактура из овог члана.

У члану 5. Предлога закона предвиђа се да буџетска инспекција има приступ свим подацима и из система електронских фактура потребним за спровођење надзора из члана 8. став 1. Закона.

Чланом 6. Предлога закона, којим су у члану 12. Закона после става 7. додати ст. 8. и 9, прописују се казнене одредбе у случају да правно лице, односно привредни субјект или субјект јавног сектора, осим Републике Србије, територијалних аутономија и јединица локалне самоуправе и њихових органа, не региструје издате електронске фактуре, у комерцијалним трансакцијама у којима су субјекти јавног сектора дужници, у систему електронских фактура, као и казнене одредбе за одговорно лице у јавном сектору, уколико субјект јавног сектора којим руководи измири новчану обавезу по електронској фактури и у комерцијалним трансакцијама у којима су субјекти јавног сектора дужници, којa није регистрована и достављена преко система електронских фактура.

Чланом 7. Предлога закона прописује се рок у оквиру којег је потребно да министар надлежан за послове финансија донесе прописе за извршавање овог закона.

Чланом 8. Предлога закона прописује се да ће се одредбе које се односе на регистровање електронских фактура и других захтева за исплату у електронском облику примењивати на електронске фактуре и друге захтеве за исплату у електронском облику, издате од стране поверилаца у комерцијалним трансакцијама између јавног сектора и привредних субјеката, односно између субјеката јавног сектора, у којима су дужници субјекти јавног сектора, који плаћања врше преко рачуна који се воде у Управи за трезор, по успостављању техничко-технолошких услова, а обавезно од 1. јула 2021. године, као и да ће, с тим у вези,одредбе члана 2. тачка 9), члана 4а ст. 1−4, члана 4б и члана 12. ст. 6. и 7. Закона о роковима измирења новчаних обавеза у комерцијалним трансакцијама („Службени гласник РС”, бр. 119/12, 68/15 и 113/17), престати да важе 30. јуна 2021. године.

Такође се прописује да ће се на електронске фактуре и друге захтеве за исплату у електронском облику, издате од стране поверилаца у комерцијалним трансакцијама између јавног сектора и привредних субјеката, односно између субјеката јавног сектора, у којима су дужници остали субјекти јавног сектора, који плаћања врше преко рачуна који се воде код банака, одредбе овог закона које се односе на регистровање електронских фактура и других захтева за исплату у електронском облику, примењивати по успостављању техничко-технолошких услова.

Чланом 9. Предлога закона уређено је ступање на снагу овог закона.

1. ПРОЦЕНА ФИНАНСИЈСКИХ СРЕДСТАВА ПОТРЕБНИХ ЗА СПРОВОЂЕЊЕ ЗАКОНА

Средства потребна за спровођење овог закона у укупном износу од 595.000.000 динара, обезбеђена су Законом о буџету Републике Србије за 2019. годину („Службени гласник РС”, бр. 95/18 и 72/19), у оквиру Раздела 16 – Министарство финансија, Глава 16.3 – Управа за трезор, Програм 2301 - Уређење, управљање и надзор финансијског и фискалног система, Функција 110 – Извршни и законодавни органи, финансијски и фискални послови и спољни послови, Пројекат 5012 – Е - фактуре, извор финансирања 01 – Општи приходи и примања буџета, економска класификација 423 – Услуге по уговору, у износу од 165.000.000 динара, економска класификација 512 – Машине и опрема, у износу од 80.019.000 динара и економска класификација 515 – Нематеријална имовина, у износу од 349.981.000 динара.

Планираће се средства за спровођење овог закона за 2020. годину, у оквиру Раздела 16 – Министарство финансија, Глава 16.3 – Управа за трезор, Програм 2301 - Уређење, управљање и надзор финансијског и фискалног система, Функција 110 – Извршни и законодавни органи, финансијски и фискални послови и спољни послови, Пројекат 5012 – Е - фактуре, извор финансирања 01 – Општи приходи и примања буџета, економска класификација 515 – Нематеријална имовина, у износу од 14.280.000 динара.

Планираће се средства за спровођење овог закона за 2021. годину, у оквиру Раздела 16 – Министарство финансија, Глава 16.3 – Управа за трезор, Програм 2301 - Уређење, управљање и надзор финансијског и фискалног система, Функција 110 – Извршни и законодавни органи, финансијски и фискални послови и спољни послови, Пројекат 5012 – Е - фактуре, извор финансирања 01 – Општи приходи и примања буџета, економска класификација 423 – Услуге по уговору, у износу од 132.010.000 динара и економска класификација 512 – Машине и опрема, у износу од 99.960.000 динара.

1. ПРЕГЛЕД ОДРЕДАБА ЗАКОНА КОЈЕ СЕ МЕЊАЈУ, ОДНОСНО ДОПУЊУЈУ

Члан 1.

Овим законом уређују се рокови измирења новчаних обавеза у комерцијалним трансакцијама између јавног сектора и привредних субјеката, између привредних субјеката, односно између субјеката јавног сектора, а у циљу спречавања неизмирења новчаних обавеза у року.

Овим законом уређује се и регистровање фактура и других захтева за исплату, издатих од стране поверилаца у комерцијалним трансакцијама између јавног сектора и привредних субјеката, односно између субјеката јавног сектора, у којима су субјекти јавног сектора дужници.

ОВИМ ЗАКОНОМ УРЕЂУЈЕ СЕ И РЕГИСТРОВАЊЕ И ДОСТАВЉАЊЕ ЕЛЕКТРОНСКИХ ФАКТУРА И ДРУГИХ ЗАХТЕВА ЗА ИСПЛАТУ У ЕЛЕКТРОНСКОМ ОБЛИКУ, У СИСТЕМУ ЕЛЕКТРОНСКИХ ФАКТУРА, КАО И ЕВИДЕНТИРАЊЕ ТИХ ФАКТУРА И ДРУГИХ ЗАХТЕВА ЗА ИСПЛАТУ У ЕЛЕКТРОНСКОМ ОБЛИКУ У ЦЕНТРАЛНОМ РЕГИСТРУ ФАКТУРА, ИЗДАТИХ ОД СТРАНЕ ПОВЕРИЛАЦА У КОМЕРЦИЈАЛНИМ ТРАНСАКЦИЈАМА ИЗМЕЂУ ЈАВНОГ СЕКТОРА И ПРИВРЕДНИХ СУБЈЕКАТА, ОДНОСНО ИЗМЕЂУ СУБЈЕКАТА ЈАВНОГ СЕКТОРА, У КОЈИМА СУ СУБЈЕКТИ ЈАВНОГ СЕКТОРА ДУЖНИЦИ.

Одредбе овог закона не примењују се на привредне субјекте над којима је отворен поступак стечаја, у складу са законом којим се уређује стечај, а у комерцијалним трансакцијама у којима су ови привредни субјекти дужници.

Члан 2.

Поједини изрази употребљени у овом закону имају следеће значење:

1) комерцијалне трансакције су уговорене трансакције између субјеката јавног сектора и привредних субјеката, између привредних субјеката, односно између субјеката јавног сектора, које се односе на испоруку добара, односно пружање услуга уз накнаду, у које се убрајају и грађевински и инвестициони радови, као и комуналне услуге;

2) јавни сектор је део националне економије који обухвата општи ниво државе, у смислу закона којим се уређује буџетски систем, као и јавна предузећа;

3) привредни субјект је привредно друштво и предузетник основан у складу са законом којим се уређују привредна друштва, као и задруга и регистровано пољопривредно газдинство и остала правна лица основана у складу са посебним законом;

~~4) новчана обавеза је износ уговорене накнаде за испоруку добара, односно пружање услуга наведен у уговору, фактури или другом одговарајућем захтеву за исплату, укључујући директне трошкове набавке;~~

4) НОВЧАНА ОБАВЕЗА ЈЕ ИЗНОС УГОВОРЕНЕ НАКНАДЕ ЗА ИСПОРУКУ ДОБАРА, ОДНОСНО ПРУЖАЊЕ УСЛУГА НАВЕДЕН У УГОВОРУ, ФАКТУРИ ИЛИ ДРУГОМ ОДГОВАРАЈУЋЕМ ЗАХТЕВУ ЗА ИСПЛАТУ, ОДНОСНО У ЕЛЕКТРОНСКОЈ ФАКТУРИ ИЛИ ДРУГОМ ОДГОВАРАЈУЋЕМ ЗАХТЕВУ ЗА ИСПЛАТУ У ЕЛЕКТРОНСКОМ ОБЛИКУ, УКЉУЧУЈУЋИ ДИРЕКТНЕ ТРОШКОВЕ НАБАВКЕ;

5) фактура, у смислу овог закона, је документ којим се обрачунава накнада за испоруку добара, односно пружање услуга у комерцијалним трансакцијама;

6) привремена или окончана ситуација је документ којим се обрачунава накнада за извршене грађевинске и инвестиционе радове и у смислу овог закона представља одговарајући захтев за исплату;

6а) ЕЛЕКТРОНСКА ФАКТУРА, У СМИСЛУ ОВОГ ЗАКОНА, ЈЕ ФАКТУРА, ПРИВРЕМЕНА И ОКОНЧАНА СИТУАЦИЈА, ИЛИ ДРУГИ ОДГОВАРАЈУЋИ ЗАХТЕВ ЗА ИСПЛАТУ, САСТАВЉЕНА КАО ЕЛЕКТРОНСКИ ЗАПИС, КОЈА ТРЕБА ДА САДРЖИ ПОТПИС ИЛИ ДРУГУ ИДЕНТИФИКАЦИОНУ ОЗНАКУ ОДГОВОРНОГ ЛИЦА, ОДНОСНО ЛИЦА ОВЛАШЋЕНОГ ЗА ИЗДАВАЊЕ ТЕ ФАКТУРЕ, ОДНОСНО ЕЛЕКТРОНСКИ ПОТПИС У СКЛАДУ СА ЗАКОНОМ;

7) неизмирена новчана обавеза у року је новчана обавеза јавног сектора, односно привредног субјекта која није исплаћена повериоцу у уговореном или законом предвиђеном року уколико уговором рок није предвиђен, односно уколико уговор није у писаној форми;

8) камата за неизмирену новчану обавезу у року подразумева камату на новчану обавезу која није исплаћена у уговореном или законом предвиђеном року у висини утврђеној законом којим се уређује затезна камата;

9) Централни регистар фактура је систем (база података) који успоставља и води министарство финансија – Управа за трезор, у којем се, региструју фактуре и други захтеви за исплату издати од стране поверилаца у комерцијалним трансакцијама између јавног сектора и привредних субјеката, односно између субјеката јавног сектора, у којима су субјекти јавног сектора дужници;

10) СИСТЕМ ЕЛЕКТРОНСКИХ ФАКТУРА ЈЕ СИСТЕМ (БАЗА ПОДАТАКА) КОЈИ УСПОСТАВЉА И ВОДИ МИНИСТАРСТВО ФИНАНСИЈА, У КОЈЕМ СЕ РЕГИСТРУЈУ ЕЛЕКТРОНСКЕ ФАКТУРЕ И ПРЕКО КОЈЕГ СЕ ОД СТРАНЕ ПОВЕРИЛАЦА У КОМЕРЦИЈАЛНИМ ТРАНСАКЦИЈАМА ИЗМЕЂУ ЈАВНОГ СЕКТОРА И ПРИВРЕДНИХ СУБЈЕКАТА, ОДНОСНО ИЗМЕЂУ СУБЈЕКАТА ЈАВНОГ СЕКТОРА, У КОЈИМА СУ СУБЈЕКТИ ЈАВНОГ СЕКТОРА ДУЖНИЦИ, ДОСТАВЉАЈУ ДУЖНИЦИМА ЕЛЕКТРОНСКЕ ФАКТУРЕ;

11) У ЦЕНТРАЛНОМ РЕГИСТРУ ФАКТУРА КОЈИ УСПОСТАВЉА И ВОДИ МИНИСТАРСТВО ФИНАНСИЈА – УПРАВА ЗА ТРЕЗОР, ЕВИДЕНТИРАЈУ СЕ ЕЛЕКТРОНСКЕ ФАКТУРЕ ИЗДАТЕ ОД СТРАНЕ ПОВЕРИЛАЦА У КОМЕРЦИЈАЛНИМ ТРАНСАКЦИЈАМА ИЗМЕЂУ ЈАВНОГ СЕКТОРА И ПРИВРЕДНИХ СУБЈЕКАТА, ОДНОСНО ИЗМЕЂУ СУБЈЕКАТА ЈАВНОГ СЕКТОРА, У КОЈИМА СУ СУБЈЕКТИ ЈАВНОГ СЕКТОРА ДУЖНИЦИ, ПО УСПОСТАВЉАЊУ ТЕХНИЧКО-ТЕХНОЛОШКИХ УСЛОВА, А ОБАВЕЗНО ОД 1. ЈУЛА 2021. ГОДИНЕ, НА ОСНОВУ ПОДАТАКА ДОБИЈЕНИХ ИЗ СИСТЕМА ЕЛЕКТРОНСКИХ ФАКТУРА.

Члан 3.

Уговором између привредних субјеката не може се предвидети рок за измирење новчаних обавеза дужи од 60 дана.

Ако уговором између привредних субјеката из става 1. овог члана није уговорен рок за измирење новчаних обавеза или уколико не постоји писани уговор, или уколико је уговорен дужи рок од прописаног у ставу 1. овог члана, дужник је дужан да без претходне опомене измири новчану обавезу у року од најкасније 60 дана.

Рок за измирење новчаних обавеза из ст. ~~1, 2. и 4.~~ 1, 2. И 5. овог члана почиње да тече првог наредног дана:

1) од дана када је дужник примио фактуру, односно други захтев за плаћање од повериоца који је испунио своју уговорену обавезу; или

2) од дана када је поверилац испунио своју обавезу, уколико није могуће утврдити дан пријема фактуре или другог одговарајућег захтева за исплату, или ако је дужник примио фактуру или други одговарајући захтев за исплату пре него што је поверилац испунио своју уговорену обавезу; или

3) од дана истека рока за преглед предмета обавезе, ако је уговором или законом предвиђен одређени рок за такав преглед, а дужник је примио фактуру или други одговарајући захтев за исплату пре истека тог рока, у складу са уговором; рок за преглед предмета обавеза не може бити дужи од 30 дана од дана пријема робе или извршене услуге, изузев ако је у изузетно оправданим случајевима уговорен дужи рок~~.~~;

4) ОД ДАНА РЕГИСТРОВАЊА ЕЛЕКТРОНСКЕ ФАКТУРЕ У СИСТЕМУ ЕЛЕКТРОНСКИХ ФАКТУРА, КАДА СЕ СМАТРА ДА ЈЕ ДУЖНИК ПРИМИО ЕЛЕКТРОНСКУ ФАКТУРУ, ОД СТРАНЕ ПОВЕРИОЦА КОЈИ ЈЕ ИСПУНИО СВОЈУ УГОВОРЕНУ ОБАВЕЗУ.

АКО ЈЕ ДОСТАВА ЕЛЕКТРОНСКЕ ФАКТУРЕ ИЗВРШЕНА НА ДАН У КОМЕ СУБЈЕКАТ ЈАВНОГ СЕКТОРА НЕ РАДИ, ЕЛЕКТРОНСКА ФАКТУРА СЕ СМАТРА ДОСТАВЉЕНОМ ПРВОГ НАРЕДНОГ РАДНОГ ДАНА.

Изузетно од става 1. овог члана, уговором између привредних субјеката може се предвидети дужи рок од 60 дана уколико уговорене обавезе захтевају исплату у ратама за испоручену робу, односно пружене услуге, али тај рок не може да буде дужи од 90 дана.

Ако је уговором између привредних субјеката уговорен рок из става 4. овог члана, најмање 50% новчане обавезе мора бити исплаћено закључно са истеком половине тако уговореног рока, а остатак новчане обавезе до истека тог рока.

Изузетно од става 1. овог члана, уговором између привредних субјеката може се предвидети дужи рок од 60 дана, уз обавезу да дужник, односно прималац испоручених добара, односно пружених услуга, обезбеди плаћање у уговореном року предајом повериоцу банкарске гаранције која садржи клаузуле: "неопозива", "безусловна", "наплатива на први позив без приговора" или авалиране менице од стране банке као облик обезбеђења за наплату дуга.

Изузетно од ст. ~~1, 2. и 4.~~ 1, 2. И 5. овог члана, уговором између регистрованог пољопривредног газдинства или земљорадничке задруге и другог привредног субјекта, када је дужник регистровано пољопривредно газдинство или земљорадничка задруга могу се уговорити дужи рокови у случајевима набавке репроматеријала за обављање основне делатности, и то за семенски и садни материјал, заштитна средства и ђубриво.

ЧЛАН 4В

ПОВЕРИОЦИ СУ ДУЖНИ ДА ЕЛЕКТРОНСКЕ ФАКТУРЕ, У КОМЕРЦИЈАЛНИМ ТРАНСАКЦИЈАМА У КОЈИМА СУ СУБЈЕКТИ ЈАВНОГ СЕКТОРА ДУЖНИЦИ, РЕГИСТРУЈУ У СИСТЕМУ ЕЛЕКТРОНСКИХ ФАКТУРА.

ДАНОМ РЕГИСТРОВАЊА ЕЛЕКТРОНСКИХ ФАКТУРА СМАТРА СЕ ДА СУ ТЕ ФАКТУРЕ ДОСТАВЉЕНЕ ДУЖНИКУ.

НА ОСНОВУ ПОДАТАКА ИЗ СИСТЕМА ЕЛЕКТРОНСКИХ ФАКТУРА, ЦЕНТРАЛНИ РЕГИСТАР ФАКТУРА ЕВИДЕНТИРА ЕЛЕКТРОНСКЕ ФАКТУРЕ ИЗДАТЕ ОД СТРАНЕ ПОВЕРИЛАЦА У КОМЕРЦИЈАЛНИМ ТРАНСАКЦИЈАМА ИЗМЕЂУ ЈАВНОГ СЕКТОРА И ПРИВРЕДНИХ СУБЈЕКАТА, ОДНОСНО ИЗМЕЂУ СУБЈЕКАТА ЈАВНОГ СЕКТОРА, У КОЈИМА СУ СУБЈЕКТИ ЈАВНОГ СЕКТОРА ДУЖНИЦИ, И ДОДЕЉУЈЕ ТОЈ ФАКТУРИ ЈЕДИНСТВЕНИ ИДЕНТИФИКАЦИОНИ БРОЈ.

МИНИСТАР НАДЛЕЖАН ЗА ПОСЛОВЕ ФИНАНСИЈА БЛИЖЕ УРЕЂУЈЕ НАЧИН И ПОСТУПАК РЕГИСТРОВАЊА И ЕВИДЕНТИРАЊА, КАО И ДОСТАВЉАЊЕ, ПРОСЛЕЂИВАЊЕ И ФОРМАТ ЕЛЕКТРОНСКИХ ФАКТУРА.

ЧЛАН 4Г

ДУЖНИЦИ ВРШЕ ПРОВЕРУ ДОСТАВЉЕНИХ ЕЛЕКТРОНСКИХ ФАКТУРА ПРИСТУПОМ СИСТЕМУ ЕЛЕКТРОНСКИХ ФАКТУРА, И У РОКУ ОД ОСАМ ДАНА ПОТВРЂУЈУ ПРИХВАТАЊЕ, ОДНОСНО ОДБИЈАЈУ ЕЛЕКТРОНСКУ ФАКТУРУ.

УКОЛИКО ДУЖНИК НЕ ПРИХВАТИ НИТИ ОДБИЈЕ ЕЛЕКТРОНСКУ ФАКТУРУ, ТА ЕЛЕКТРОНСКА ФАКТУРА СЕ ПО ИСТЕКУ РОКА ИЗ СТАВА 1. ОВОГ ЧЛАНА СМАТРА ПРИХВАЋЕНОМ.

ДУЖНИЦИ ИЗМИРУЈУ НОВЧАНЕ ОБАВЕЗЕ ПО ЕЛЕКТРОНСКИМ ФАКТУРАМА ИЗ ЧЛАНА 4В ОВОГ ЗАКОНА САМО АКО СУ ОНЕ РЕГИСТРОВАНЕ И ДОСТАВЉЕНЕ ПРЕКО СИСТЕМА ЕЛЕКТРОНСКИХ ФАКТУРА.

МИНИСТАР НАДЛЕЖАН ЗА ПОСЛОВЕ ФИНАНСИЈА БЛИЖЕ УРЕЂУЈЕ НАЧИН, ПОСТУПАК И ДРУГА ПИТАЊА У ВЕЗИ СА ПРИХВАТАЊЕМ И ОДБИЈАЊЕМ ЕЛЕКТРОНСКИХ ФАКТУРА ИЗ ОВОГ ЧЛАНА.

Члан 8.

Надзор над спровођењем овог закона између јавног сектора и привредних субјеката, у комерцијалним трансакцијама у којима су субјекти јавног сектора дужници, као и између субјеката јавног сектора, врши Министарство финансија - Одељење за буџетску инспекцију (у даљем тексту: Одељење за буџетску инспекцију).

У циљу спровођења надзора из става 1. овог члана, Одељење за буџетску инспекцију преузима податке о неизмиреним обавезама јавних предузећа из информационог система Управе за трезор.

Буџетска инспекција има приступ свим подацима ИЗ СИСТЕМА ЕЛЕКТРОНСКИХ ФАКТУРА И централног регистра фактура потребним за спровођење надзора из става 1. овог члана, као и за обављање осталих законом утврђених функција инспекцијске контроле.

Министар надлежан за послове финансија посебним актима ближе уређује начин и поступак вршења надзора из става 1. овог члана, као и начин и поступак преузимања података из става 2. овог члана.

Члан 12.

Новчаном казном од 100.000 до 2.000.000 динара казниће се за прекршај правно лице, односно привредни субјект или субјект јавног сектора, који не измири новчане обавезе у роковима утврђеним овим законом (чл. 3. и 4. овог закона).

Новчаном казном од 10.000 до 500.000 динара казниће се за прекршај предузетник који не измири новчане обавезе у роковима утврђеним овим законом (чл. 3. и 4. овог закона).

Новчаном казном од 10.000 до 150.000 динара казниће се за прекршај физичко лице које је носилац пољопривредног газдинства у смислу закона којим се уређује пољопривреда и рурални развој, а које не измири новчане обавезе у роковима утврђеним овим законом (чл. 3. и 4. овог закона).

Новчаном казном од 5.000 до 150.000 динара казниће се за прекршај одговорно лице у јавном сектору, уколико субјект јавног сектора којим руководи не измири новчане обавезе у роковима утврђеним у члану 4. овог закона.

Новчаном казном од 5.000 до 150.000 динара казниће се за прекршај заступник привредног друштва, задруге и осталих правних лица основаних у складу са посебним законом, уколико та правна лица не измире новчане обавезе у роковима утврђеним у чл. 3. и 4. овог закона.

Новчаном казном од 100.000 до 2.000.000 динара казниће се за прекршај правно лице, односно привредни субјект или субјект јавног сектора, ако не региструје издате фактуре и друге захтеве за исплату у централном регистру фактура (члан 4а овог закона).

Новчаном казном од 5.000 до 150.000 динара казниће се за прекршај одговорно лице у јавном сектору, уколико субјект јавног сектора којим руководи измири новчану обавезу по фактури и другом захтеву за исплату, који нису регистровани у централном регистру фактура (члан 4б овог закона).

НОВЧАНОМ КАЗНОМ ОД 100.000 ДО 2.000.000 ДИНАРА КАЗНИЋЕ СЕ ЗА ПРЕКРШАЈ ПРАВНО ЛИЦЕ, ОДНОСНО ПРИВРЕДНИ СУБЈЕКТ ИЛИ СУБЈЕКТ ЈАВНОГ СЕКТОРА, ОСИМ РЕПУБЛИКЕ СРБИЈЕ, ТЕРИТОРИЈАЛНИХ АУТОНОМИЈА И ЈЕДИНИЦА ЛОКАЛНЕ САМОУПРАВЕ И ЊИХОВИХ ОРГАНА, АКО НЕ РЕГИСТРУЈЕ ИЗДАТЕ ЕЛЕКТРОНСКЕ ФАКТУРЕ, У КОМЕРЦИЈАЛНИМ ТРАНСАКЦИЈАМА У КОЈИМА СУ СУБЈЕКТИ ЈАВНОГ СЕКТОРА ДУЖНИЦИ, У СИСТЕМУ ЕЛЕКТРОНСКИХ ФАКТУРА (ЧЛАН 4В ОВОГ ЗАКОНА).

НОВЧАНОМ КАЗНОМ ОД 5.000 ДО 150.000 ДИНАРА КАЗНИЋЕ СЕ ЗА ПРЕКРШАЈ ОДГОВОРНО ЛИЦЕ У ЈАВНОМ СЕКТОРУ, УКОЛИКО СУБЈЕКТ ЈАВНОГ СЕКТОРА КОЈИМ РУКОВОДИ ИЗМИРИ НОВЧАНУ ОБАВЕЗУ ПО ЕЛЕКТРОНСКОЈ ФАКТУРИ, У КОМЕРЦИЈАЛНИМ ТРАНСАКЦИЈАМА У КОЈИМА СУ СУБЈЕКТИ ЈАВНОГ СЕКТОРА ДУЖНИЦИ, КОЈA НИJE РЕГИСТРОВАНA И ДОСТАВЉЕНA ПРЕКО СИСТЕМА ЕЛЕКТРОНСКИХ ФАКТУРА (ЧЛАН 4Г ОВОГ ЗАКОНА).

Одговорно лице из ст. ~~4. и 7~~. 4, 7. И 9. овог члана је министар за министарство, надлежни покрајински секретар за покрајински секретаријат, градоначелник за град, председник општине за општину, директор за јавно предузеће, односно руководилац другог субјекта јавног сектора.

САМОСТАЛНЕ ОДРЕДБЕ ПРЕДЛОГА ЗАКОНА

ЧЛАН 7.

ПРОПИСЕ ИЗ ЧЛАНА 4. ОВОГ ЗАКОНА (НОВОДОДАТИ ЧЛ. 4В СТАВ 4. И 4Г СТАВ 4) МИНИСТАР НАДЛЕЖАН ЗА ПОСЛОВЕ ФИНАНСИЈА ДОНЕЋЕ У РОКУ ОД 180 ДАНА ОД ДАНА СТУПАЊА НА СНАГУ ОВОГ ЗАКОНА.

ЧЛАН 8.

ОДРЕДБЕ ОВОГ ЗАКОНА КОЈЕ СЕ ОДНОСЕ НА РЕГИСТРОВАЊЕ И ДОСТАВЉАЊЕ ЕЛЕКТРОНСКИХ ФАКТУРА ПРИМЕЊИВАЋЕ СЕ НА ЕЛЕКТРОНСКЕ ФАКТУРЕ ИЗДАТЕ ОД СТРАНЕ ПОВЕРИЛАЦА У КОМЕРЦИЈАЛНИМ ТРАНСАКЦИЈАМА ИЗМЕЂУ ЈАВНОГ СЕКТОРА И ПРИВРЕДНИХ СУБЈЕКАТА, ОДНОСНО ИЗМЕЂУ СУБЈЕКАТА ЈАВНОГ СЕКТОРА, У КОЈИМА СУ ДУЖНИЦИ СУБЈЕКТИ ЈАВНОГ СЕКТОРА, КОЈИ ПЛАЋАЊА ВРШЕ ПРЕКО РАЧУНА КОЈИ СЕ ВОДЕ КОД УПРАВЕ ЗА ТРЕЗОР, ПО УСПОСТАВЉАЊУ ТЕХНИЧКО-ТЕХНОЛОШКИХ УСЛОВА, А ОБАВЕЗНО ОД 1. ЈУЛА 2021. ГОДИНЕ.

ОДРЕДБЕ ЧЛАНА 2. ТАЧКА 9), ЧЛАНА 4А СТ. 1−4, 4Б И ЧЛАНА 12. СТ. 6. И 7. ЗАКОНА О РОКОВИМА ИЗМИРЕЊА НОВЧАНИХ ОБАВЕЗА У КОМЕРЦИЈАЛНИМ ТРАНСАКЦИЈАМА („СЛУЖБЕНИ ГЛАСНИК РС”, БР. 119/12, 68/15 И 113/17), ПРЕСТАЈУ ДА ВАЖЕ 30. ЈУНА 2021. ГОДИНЕ.

НА ЕЛЕКТРОНСКЕ ФАКТУРЕ, ИЗДАТЕ ОД СТРАНЕ ПОВЕРИЛАЦА У КОМЕРЦИЈАЛНИМ ТРАНСАКЦИЈАМА ИЗМЕЂУ ЈАВНОГ СЕКТОРА И ПРИВРЕДНИХ СУБЈЕКАТА, ОДНОСНО ИЗМЕЂУ СУБЈЕКАТА ЈАВНОГ СЕКТОРА, У КОЈИМА СУ ДУЖНИЦИ ОСТАЛИ СУБЈЕКТИ ЈАВНОГ СЕКТОРА, КОЈИ ПЛАЋАЊА ВРШЕ ПРЕКО РАЧУНА КОЈИ СЕ ВОДЕ КОД БАНАКА, ОДРЕДБЕ ОВОГ ЗАКОНА КОЈЕ СЕ ОДНОСЕ НА РЕГИСТРОВАЊЕ ЕЛЕКТРОНСКИХ ФАКТУРА И ДРУГИХ ЗАХТЕВА ЗА ИСПЛАТУ У ЕЛЕКТРОНСКОМ ОБЛИКУ, ПРИМЕЊИВАЋЕ СЕ ПО УСПОСТАВЉАЊУ ТЕХНИЧКО-ТЕХНОЛОШКИХ УСЛОВА.

ЧЛАН 9.

ОВАЈ ЗАКОН СТУПА НА СНАГУ ОСМОГ ДАНА ОД ДАНА ОБЈАВЉИВАЊА У „СЛУЖБЕНОМ ГЛАСНИКУ РЕПУБЛИКЕ СРБИЈЕ”.